দুর্গাপুজোয় চমক, বিশ্ববাংলার অর্ডারে বাজারে আসছে কালনার মসলিন শাড়ি

কলকাতা: আসন্ন দুর্গাপুজোয় (Durga Puja 2025) ফ্যাশনের দুনিয়ায় নতুন আলোড়ন আনতে উদ্যোগ নিল বিশ্ববাংলা (Biswa Bangla)। ইতিমধ্যেই মুর্শিদাবাদের (Murshidabad) কালনা (Kalna) থেকে অর্ডার দেওয়া হয়েছে বিপুল সংখ্যক ছাপা মসলিন শাড়ি (Maslin Saree)।

কালনা বরাবরই বিখ্যাত মসলিন বুননের জন্য। তবে এবারের বৈশিষ্ট্য হল, প্রচলিত বুননের সঙ্গে যুক্ত হচ্ছে আধুনিক প্রিন্টের ছোঁয়া। ফলে শাড়িগুলি হবে একেবারেই অভিনব এবং উৎসবের মরশুমে ক্রেতাদের কাছে তা বিশেষ আকর্ষণ তৈরি করবে বলেই মনে করছেন ফ্যাশন বিশেষজ্ঞরা।

আরও পড়ুন: বৃষ্টি মুখর সন্ধ্যা ভরিয়ে তুলুন মুচমুচে এই মুখরোচকে

তাঁতশিল্প রক্ষা এবং স্থানীয় কারিগরদের কর্মসংস্থানের দিকটিও মাথায় রাখা হয়েছে এই প্রকল্পে। বিশ্ববাংলার পক্ষ থেকে জানানো হয়েছে, এই উদ্যোগে যেমন ঐতিহ্যবাহী মসলিনের কদর বাড়বে, তেমনই নতুন প্রজন্মের কাছে আরও জনপ্রিয় হয়ে উঠবে বাংলার শাড়ি।

স্থানীয় তাঁতিরা জানিয়েছেন, এত বড় অর্ডার আসায় তাঁদের কাজে উৎসাহ বেড়েছে। আগে যেখানে সীমিত পরিসরে মসলিন বুনন হত, এবার প্রচুর পরিমাণে কাজের সুযোগ তৈরি হবে। এর ফলে গ্রামের অনেক মানুষই সরাসরি উপকৃত হবেন বলে তাঁদের আশা।

উল্লেখ্য, বাজার বিশেষজ্ঞরা জানিয়েছেন  বিশ্ববাংলার এই পদক্ষেপ শুধু বাজারে নতুন ফ্যাশন ট্রেন্ড তৈরি করবে না, বরং আন্তর্জাতিক স্তরেও বাংলার মসলিনকে নতুনভাবে তুলে ধরতে সাহায্য করবে। তাঁতশিল্পের ঐতিহ্যকে আধুনিক রূপে পরিবেশন করাই হবে এই প্রকল্পের মূল সাফল্য।

দেখুন আরও খবর: